বিধানসভার পরিষদীয় দলের বৈঠক থেকে কড়া বার্তা মুখ্যমন্ত্রীর

কলকাতা: আজ থেকে শুরু হল রাজ্য বাজেট অধিবেশন। আর সেখান থেকেই বিধানসভার পরিষদীয় দলের বৈঠক থেকে কড়া বার্তা দিলেন মুখ্যমন্ত্রী মমতা বন্দ্যোপাধ্যায়। তাঁর বক্তব্যে তিনি স্পষ্টত জানিয়ে দিলেন, দলে থাকলে মানতে হবে দলীয় শৃঙ্খলা। আর যে তা মানবেনা দল তাঁকে কোনভাবেই রেয়াত করবেনা। আর এই মন্তব্য থেকেই স্পষ্ট মুখ্যমন্ত্রী দলের রাস নিজের হাতেই রাখছেন।

সূত্র মারফত খবর, বৈঠকে মুখ্যমন্ত্রী বলেন, ‘অনেকে বার বার ভুল করছে আবার বারবার ক্ষমা চাইছে। এটা একটা অভ্যাসে পরিণত হয়ে গেছে অনেকে। বার বার ভুল করলে আর ক্ষমা করা হবে না।’

আরও পড়ুন: পুলিশের সহায়তায় পরীক্ষা দিতে পারল অন্ডালের ছাত্র

উল্লেখ্য, আগামী বছর অর্থাৎ ২০২৬-এ রাজ্যে বিধানসভা নির্বাচন। আর তার আগে এটিই হতে চলেছে রাজ্যের তরফ থেকে শেষ পূর্ণাঙ্গ বাজেট পেশ। সেই কথাকে মাথায় রেখে মুখ্যমন্ত্রী এদিন বলেন, ঐক্যবদ্ধভাবে কাজ করার নির্দেশ দিয়ে মন্ত্রী থেকে বিধায়ক সকলকে সতর্ক করে মুখ্যমন্ত্রী স্পষ্টভাবে জানিয়ে দেন, দলের অনুমতি ছাড়া কোনও বেফাঁস মন্তব্য করা যাবে না। এ প্রসঙ্গেই বার বার ক্ষমা করা যাবে না বলেও জানিয়ে দেন মমতা বন্দ্যোপাধ্যায়।

দেখুন অন্য খবর